இதைத் தொடர்ந்து 5வது மற்றும் கடைசி செட் ஆட்டத்தில் அனல் பறந்தது. இரு வீரர்களும் தங்கள் சர்வீசில் புள்ளிகளைக் குவித்து விடாப்பிடியாக முன்னேறினர். இதனால் வெற்றி யாருக்கு என்பதை தீர்மானிக்க முடியாமல் மாரத்தான் மரணப் போராட்டமாக அமைந்த இந்த செட் முடிவே இல்லாமல் நீண்டு கொண்டே போனது. களத்தில் மல்லுக்கட்டிய வீரர்கள் மட்டுமல்லாது ரசிகர்களையும் பதற்றத்தில் பதற வைத்த இந்த செட்டில் ஆண்டர்சன் 13-11 என்ற கணக்கில் வென்று அரையிறுதிக்கு முன்னேறினார்.